CELEX: 32005D0879
Language: el
Date: 2005-12-10 00:00:00
Title: 2005/879/ΕΚ: Απόφαση της Επιτροπής, της  8ης Δεκεμβρίου 2005 , για την έγκριση μεθόδων ταξινόμησης σφαγίων χοίρου στη Σλοβενία  [κοινοποιηθείσα υπό τον αριθμό Ε(2005) 4744]

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/87
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Δεκεμβρίου 2005
   για την έγκριση μεθόδων ταξινόμησης σφαγίων χοίρου στη Σλοβενία
   [κοινοποιηθείσα υπό τον αριθμό Ε(2005) 4744]
   Το κείμενο στη σλοβένικη γλώσσα είναι το μόνο αυθεντικό)
   (2005/879/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 του κανονισμού (ΕΟΚ) αριθ. 3220/84 ορίζει ότι τα σφάγια χοίρου πρέπει να ταξινομούνται με εκτίμηση της περιεκτικότητας σε άπαχο κρέας σύμφωνα με στατιστικά δοκιμασμένες μεθόδους εκτίμησης, οι οποίες βασίζονται σε φυσική μέτρηση ενός ή περισσότερων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η ανοχή αυτή καθορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (2).
            
         
               (2)
            
            
               Η κυβέρνηση της Σλοβενίας ζήτησε από την Επιτροπή την έγκριση δύο μεθόδων ταξινόμησης σφαγίων χοίρου και κατέθεσε τα αποτελέσματα των ανατομικών δοκιμών, τις οποίες διεξήγαγε πριν από την ημερομηνία προσχώρησης, υποβάλλοντας το δεύτερο μέρος του πρωτοκόλλου που προβλέπεται στο άρθρο 3 του κανονισμού (ΕΟΚ) αριθ. 2967/85.
            
         
               (3)
            
            
               Από την εξέταση της αίτησης αυτής, προέκυψε ότι οι όροι έγκρισης των μεθόδων ταξινόμησης πληρούνται απολύτως ως προς το όργανο HGP 4, αλλά μόνον εν μέρει ως προς τη μέθοδο ZP-DM5. Για να δοθεί χρόνος στις σλοβένικες αρχές, ώστε να διεξαγάγουν νέα ανατομική δοκιμή, η έγκριση πρέπει να είναι περιορισμένης χρονικής ισχύος όσον αφορά τη μέθοδο ZP-DM5.
            
         
               (4)
            
            
               Η τροποποίηση των οργάνων ή των μεθόδων ταξινόμησης μπορεί να εγκριθεί μόνο με νέα απόφαση της Επιτροπής, η οποία εκδίδεται βάσει της πείρας που έχει αποκτηθεί. Για το λόγο αυτό, η παρούσα έγκριση μπορεί να ανακληθεί.
            
         
               (5)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται να χρησιμοποιούνται οι ακόλουθες μέθοδοι για την ταξινόμηση των σφαγίων χοίρου στη Σλοβενία, κατ’ εφαρμογή του κανονισμού (ΕΟΚ) αριθ. 3220/84:
   
               α)
            
            
               η μέθοδος ταξινόμησης με την ονομασία «Zwei-Punkt (ZP) — DM5» και οι σχετικές μέθοδοι εκτίμησης, που περιγράφονται λεπτομερώς στο μέρος 1 του παραρτήματος·
            
         
               β)
            
            
               το όργανο με την ονομασία «Hennessy Grading Probe (HGP 4)» και οι σχετικές μέθοδοι εκτίμησης, που περιγράφονται λεπτομερώς στο μέρος 2 του παραρτήματος.
            
         Η έγκριση για τη μέθοδο ταξινόμησης ZP-DM5 χορηγείται έως τις 31 Δεκεμβρίου 2007.
   Άρθρο 2
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 3
   Η παρούσα απόφαση απευθύνεται στη Δημοκρατία της Σλοβενίας.
   
      Βρυξέλλες, 8 Δεκεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 285 της 25.10.1985, σ. 39· κανονισμός όπως τροποποιήθηκε από τον κανονισμό (ΕΚ) αριθ. 3127/94 (ΕΕ L 330 της 21.12.1994, σ. 43).
   
      ΠΑΡΑΡΤΗΜΑ
      ΜΕΘΟΔΟΙ ΤΑΞΙΝΟΜΗΣΗΣ ΤΩΝ ΣΦΑΓΙΩΝ ΧΟΙΡΟΥ ΣΤΗ ΣΛΟΒΕΝΙΑ
      Μέρος 1
      ZWEI-PUNKT — DM5 (ZP)
      
                  1.
               
               
                  Τα σφάγια χοίρου ταξινομούνται με τη μέθοδο που ονομάζεται «Zwei-Punkt DM5 — (ZP)».
               
            
                  2.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              MDM
                              
                           
                           
                              =
                           
                           
                              ορατό πάχος του γλουτιαίου μυός στον άξονα συμμετρίας του τεμαχισμένου σφαγίου, σε χιλιοστόμετρα, το οποίο μετράται ως η μικρότερη απόσταση του μετωπιαίου (κρανιακού) άκρου του γλουτιαίου μυός από το ανώτερο (ραχιαίο) άκρο του σπονδυλικού σωλήνα,
                           
                        
                              SDM
                              
                           
                           
                              =
                           
                           
                              ελάχιστο πάχος του ορατού (νωτιαίου) λίπους (συμπεριλαμβανομένου του δέρματος) που καλύπτει τον γλουτιαίο μυ (Musculus glutaeus medius) στον άξονα συμμετρίας του τεμαχισμένου σφαγίου, σε χιλιοστόμετρα,
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              το βάρος του θερμού σφαγίου, σε χιλιόγραμμα.
                           
                        Ο ανωτέρω τύπος ισχύει για τα σφάγια βάρους μεταξύ 50 και 120 χιλιόγραμμων.
               
            Μέρος 2
      HENNESSY GRADING PROBE (HGP 4)
      
                  1.
               
               
                  Τα σφάγια χοίρου ταξινομούνται με τη βοήθεια του οργάνου που ονομάζεται «Hennessy Grading Probe (HGP 4)».
               
            
                  2.
               
               
                  Το όργανο είναι εφοδιασμένο με καθετήρα διαμέτρου 5,95 χιλιοστομέτρων (6,3 χιλιοστομέτρων στη λεπίδα που βρίσκεται στο άνω άκρο του καθετήρα), που περιλαμβάνει φωτοδίοδο (Siemens LED τύπου LYU 260-EO) και φωτοανιχνευτή τύπου 58 MR, με απόσταση λειτουργίας 0 έως 120 χιλιοστομέτρων. Οι μετρούμενες τιμές μετατρέπονται σε εκτιμώμενη περιεκτικότητα σε άπαχο κρέας από το ίδιο το HGP 4 ή από υπολογιστή συνδεδεμένο με αυτό.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              SHGP
                              
                           
                           
                              =
                           
                           
                              πάχος του νωτιαίου λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 7 εκατοστομέτρων από τον άξονα συμμετρίας του σφαγίου, στο ύψος μεταξύ δεύτερης και τρίτης τελευταίας πλευράς,
                           
                        
                              MHGP
                              
                           
                           
                              =
                           
                           
                              πάχος του μυός σε χιλιοστόμετρα, το οποίο μετράται ταυτόχρονα και στο ίδιο σημείο όπως το SHGP.
                           
                        Ο ανωτέρω τύπος ισχύει για τα σφάγια βάρους μεταξύ 50 και 120 χιλιογράμμων.